| Αρχική σελίδα > Συντήρηση του εκτυπωτή σας Καθαρισμός της κεφαλής εκτύπωσης Χρήση του βοηθητικού προγράμματος Head Cleaning [Καθαρισμός της κεφαλής] για Windows Χρήση του βοηθήματος Head Cleaning [Καθαρισμός της κεφαλής] για Mac OS X Χρήση των κουμπιών του πίνακα ελέγχου Εάν ανακαλύψετε ότι η εκτυπωμένη εικόνα εμφανίζεται αδικαιολόγητα αχνή ή ότι λείπουν κουκκίδες, ίσως μπορέσετε να λύσετε αυτά τα προβλήματα καθαρίζοντας την κεφαλή εκτύπωσης. Καθαρίζοντας την κεφαλή, διασφαλίζεται η σωστή τροφοδοσία μελανιού από τα ακροφύσια. Μπορείτε να καθαρίσετε την κεφαλή εκτύπωσης από τον υπολογιστή σας με χρήση του βοηθητικού προγράμματος Head Cleaning [Καθαρισμός της κεφαλής] του λογισμικού του εκτυπωτή ή από τον ίδιο τον εκτυπωτή χρησιμοποιώντας τα κουμπιά του.
| Σημείωση:
Ο καθαρισμός της κεφαλής εκτύπωσης καταναλώνει μελάνι. Για να αποφύγετε την άσκοπη κατανάλωση μελανιού, καθαρίστε την κεφαλή εκτύπωσης μόνο εάν παρατηρήσετε επιδείνωση της ποιότητας εκτύπωσης, για παράδειγμα, εάν η εκτύπωση εμφανίζεται με κηλίδες, τα χρώματα δεν είναι σωστά ή λείπουν. Χρησιμοποιήστε πρώτα το βοηθητικό πρόγραμμα Nozzle Check [Έλεγχος ακροφυσίων], για να βεβαιωθείτε ότι η κεφαλή εκτύπωσης χρειάζεται καθαρισμό. Με αυτόν τον τρόπο εξοικονομείτε μελάνι. Δεν μπορείτε να καθαρίσετε την κεφαλή εκτύπωσης, εάν εμφανιστεί το μήνυμα ink out [τέλος μελανιού] ή εάν στην οθόνη LCD εμφανίζεται το εικονίδιο του μελανιού με ένδειξη για χαμηλή στάθμη μελανιού. Σε περίπτωση που τελειώσει το μελάνι, θα ξεκινήσει η διαδικασία αντικατάστασης του δοχείου μελανιού. Εάν δεν θέλετε να αντικαταστήσετε το δοχείο μελανιού τη συγκεκριμένη στιγμή, πιέστε το κουμπί ρύθμισης Stop/Clear [Διακοπή/Διαγραφή] για να επιστρέψει η κεφαλή εκτύπωσης στην αρχική της θέση. Βεβαιωθείτε ότι η κασέτα CD/DVD δεν έχει τοποθετηθεί στον εκτυπωτή πριν να χρησιμοποιήσετε το βοηθητικό πρόγραμμα Head Cleaning [Καθαρισμός της κεφαλής].
Χρήση του βοηθητικού προγράμματος Head Cleaning [Καθαρισμός της κεφαλής] για Windows Ακολουθήστε τα παρακάτω βήματα για να καθαρίσετε την κεφαλή εκτύπωσης, χρησιμοποιώντας το βοηθητικό πρόγραμμα Head Cleaning [Καθαρισμός της κεφαλής].
| Βεβαιωθείτε ότι ο εκτυπωτής είναι ενεργοποιημένος και ότι δεν εμφανίζονται προειδοποιήσεις ή σφάλματα στην οθόνη LCD.
| Βεβαιωθείτε ότι στην τροφοδοσία φύλλων υπάρχει χαρτί μεγέθους A4.
| Μεταβείτε στις ρυθμίσεις του εκτυπωτή.
| Πρόσβαση στο πρόγραμμα οδήγησης εκτυπωτή για Windows
| Κάντε κλικ στην καρτέλα Maintenance [Συντήρηση] και κατόπιν κάντε κλικ στο κουμπί Head Cleaning [Καθαρισμός της κεφαλής].
| Ακολουθήστε τις οδηγίες που εμφανίζονται στην οθόνη.
|  | Προσοχή:
Ποτέ μην απενεργοποιείτε τον εκτυπωτή ενώ ο δείκτης προόδου εμφανίζεται στην οθόνη LCD. Εάν το κάνετε, ενδέχεται να προκληθεί βλάβη στον εκτυπωτή.
| Όταν ολοκληρωθεί ο κύκλος καθαρισμού, τοποθετήστε μερικά φύλλα χαρτιού και κάντε κλικ στο κουμπί Print Nozzle Check Pattern [Εκτύπωση δείγματος για έλεγχο ακροφυσίων] στο παράθυρο Head Cleaning [Καθαρισμός της κεφαλής] για να βεβαιωθείτε ότι η κεφαλή εκτύπωσης είναι καθαρή.
Ακολουθούν δύο δείγματα ελέγχου ακροφυσίων: Συγκρίνετε την ποιότητα της εκτυπωμένης δοκιμαστικής σελίδας με το δείγμα που εμφανίζεται παρακάτω. Εάν δεν υπάρχουν προβλήματα με την ποιότητα εκτύπωσης, όπως κενά ή τμήματα που λείπουν στις δοκιμαστικές γραμμές, η κεφαλή εκτύπωσης είναι εντάξει. Εάν λείπει κάποιο τμήμα των εκτυπωμένων γραμμών, όπως φαίνεται παρακάτω, αυτό μπορεί να σημαίνει ότι κάποιο ακροφύσιο είναι φραγμένο ή ότι η κεφαλή εκτύπωσης δεν είναι στοιχισμένη σωστά. Εάν η σελίδα ελέγχου ακροφυσίων δεν εκτυπώνεται ικανοποιητικά, ίσως να πρέπει να επαναλάβετε τον καθαρισμό της κεφαλής και να εκτυπώσετε ξανά το δείγμα για τον έλεγχο των ακροφυσίων. Ανατρέξτε στην ενότητα Καθαρισμός της κεφαλής εκτύπωσης
| Σημείωση:
Εάν δεν βελτιωθεί η ποιότητα εκτύπωσης αφού επαναλάβετε αυτήν τη διαδικασία τέσσερις ή πέντε φορές, κλείστε τον εκτυπωτή και ανάψτε τον ξανά την επόμενη μέρα. Στη συνέχεια, εκτελέστε τον έλεγχο ακροφυσίων ξανά και επαναλάβετε τον καθαρισμό της κεφαλής, εάν είναι απαραίτητο. Εάν η ποιότητα εκτύπωσης εξακολουθεί να μην έχει βελτιωθεί, τουλάχιστον ένα από τα δύο δοχεία μελανιού ενδέχεται να είναι παλιό ή να έχει καταστραφεί και να πρέπει να αντικατασταθεί. Ανατρέξτε στην ενότητα Αντικατάσταση δοχείου μελανιού Εάν η ποιότητα εκτύπωσης εξακολουθεί να μην σας ικανοποιεί ακόμα και μετά την αντικατάσταση των δοχείων μελανιού, επικοινωνήστε με τον προμηθευτή σας. Για να διατηρήσετε την ποιότητα εκτύπωσης, συνιστάται να εκτυπώνετε λίγες σελίδες τουλάχιστον μία φορά το μήνα.
Αρχή Χρήση του βοηθήματος Head Cleaning [Καθαρισμός της κεφαλής] για Mac OS X Ακολουθήστε τα παρακάτω βήματα για να καθαρίσετε την κεφαλή εκτύπωσης, χρησιμοποιώντας το βοηθητικό πρόγραμμα Head Cleaning [Καθαρισμός της κεφαλής].
| Βεβαιωθείτε ότι ο εκτυπωτής είναι ενεργοποιημένος και ότι δεν εμφανίζονται προειδοποιήσεις ή σφάλματα στην οθόνη LCD.
| Βεβαιωθείτε ότι στην τροφοδοσία φύλλων υπάρχει χαρτί μεγέθους A4.
| Μεταβείτε στο EPSON Printer Utility [Βοηθητικό πρόγραμμα εκτυπωτή EPSON].
| Πρόσβαση στον οδηγό εκτυπωτή για Mac OS X
| Επιλέξτε τον εκτυπωτή και, στη συνέχεια, κάντε κλικ στο κουμπί OK, στο παράθυρο Printer List [Λίστα εκτυπωτών].
| Κάντε κλικ στο κουμπί Head Cleaning [Καθαρισμός κεφαλής] στο πλαίσιο διαλόγου Utility [Βοήθημα].
| Ακολουθήστε τις οδηγίες που εμφανίζονται στην οθόνη.
|  | Προσοχή:
Ποτέ μην απενεργοποιείτε τον εκτυπωτή ενώ ο δείκτης προόδου εμφανίζεται στην οθόνη LCD. Εάν το κάνετε, ενδέχεται να προκληθεί βλάβη στον εκτυπωτή.
| Όταν ολοκληρωθεί ο κύκλος καθαρισμού, κάντε κλικ στο κουμπί Confirmation [Επιβεβαίωση] του πλαισίου διαλόγου Head Cleaning [Καθαρισμός της κεφαλής] για να εκτυπώσετε ένα δείγμα ελέγχου ακροφυσίων. Χρησιμοποιήστε το δείγμα ελέγχου για να επιβεβαιώσετε ότι η κεφαλή έχει καθαριστεί.
Ακολουθούν δύο δείγματα ελέγχου ακροφυσίων. Συγκρίνετε την ποιότητα της εκτυπωμένης δοκιμαστικής σελίδας με το δείγμα που εμφανίζεται παρακάτω. Εάν δεν υπάρχουν προβλήματα με την ποιότητα εκτύπωσης, όπως κενά ή τμήματα που λείπουν στις δοκιμαστικές γραμμές, η κεφαλή εκτύπωσης είναι εντάξει. Εάν λείπει κάποιο τμήμα των εκτυπωμένων γραμμών, όπως φαίνεται παρακάτω, αυτό μπορεί να σημαίνει ότι κάποιο ακροφύσιο είναι φραγμένο ή ότι η κεφαλή εκτύπωσης δεν είναι στοιχισμένη σωστά. Εάν η σελίδα ελέγχου ακροφυσίων δεν εκτυπώνεται ικανοποιητικά, ίσως να πρέπει να επαναλάβετε τον καθαρισμό της κεφαλής και να εκτυπώσετε ξανά το δείγμα για τον έλεγχο των ακροφυσίων. Ανατρέξτε στην ενότητα Καθαρισμός της κεφαλής εκτύπωσης
| Σημείωση:
Εάν δεν βελτιωθεί η ποιότητα εκτύπωσης αφού επαναλάβετε αυτήν τη διαδικασία τέσσερις ή πέντε φορές, κλείστε τον εκτυπωτή και ανάψτε τον ξανά την επόμενη μέρα. Στη συνέχεια, εκτελέστε τον έλεγχο ακροφυσίων ξανά και επαναλάβετε τον καθαρισμό της κεφαλής, εάν είναι απαραίτητο. Εάν η ποιότητα εκτύπωσης εξακολουθεί να μην έχει βελτιωθεί, τουλάχιστον ένα από τα δύο δοχεία μελανιού ενδέχεται να είναι παλιό ή να έχει καταστραφεί και να πρέπει να αντικατασταθεί. Ανατρέξτε στην ενότητα Αντικατάσταση δοχείου μελανιού Εάν η ποιότητα εκτύπωσης εξακολουθεί να μην σας ικανοποιεί ακόμα και μετά την αντικατάσταση των δοχείων μελανιού, επικοινωνήστε με τον προμηθευτή σας. Για να διατηρήσετε την ποιότητα εκτύπωσης, συνιστάται να εκτυπώνετε λίγες σελίδες τουλάχιστον μία φορά το μήνα.
Αρχή Χρήση των κουμπιών του πίνακα ελέγχου Ακολουθήστε τα παρακάτω βήματα, για να καθαρίσετε την κεφαλή εκτύπωσης χρησιμοποιώντας τα κουμπιά του πίνακα ελέγχου.
| Βεβαιωθείτε ότι δεν εμφανίζονται προειδοποιήσεις ή σφάλματα στην οθόνη LCD.
| Πιέστε το κουμπί Setup [Ρύθμιση] και επιλέξτε Head Cleaning [Καθαρισμός κεφαλής] πιέζοντας το κουμπί ή .
|  | Προσοχή:
Ποτέ μην απενεργοποιείτε τον εκτυπωτή ενώ ο δείκτης προόδου εμφανίζεται στην οθόνη LCD. Εάν το κάνετε, ενδέχεται να προκληθεί βλάβη στον εκτυπωτή.
| Πιέστε το κουμπί και, στη συνέχεια, το κουμπί Start [Έναρξη]. Ξεκινά ο καθαρισμός της κεφαλής εκτύπωσης.
| Όταν ολοκληρωθεί ο καθαρισμός, εκτυπώστε ένα δείγμα ελέγχου ακροφυσίων για να βεβαιωθείτε ότι η κεφαλή είναι καθαρή. Ανατρέξτε στην ενότητα Έλεγχος των ακροφυσίων της κεφαλής εκτύπωσης
| Σημείωση:
Εάν δεν βελτιωθεί η ποιότητα εκτύπωσης αφού επαναλάβετε αυτήν τη διαδικασία τέσσερις ή πέντε φορές, κλείστε τον εκτυπωτή και ανάψτε τον ξανά την επόμενη μέρα. Στη συνέχεια, εκτελέστε τον έλεγχο ακροφυσίων ξανά και επαναλάβετε τον καθαρισμό της κεφαλής, εάν είναι απαραίτητο. Εάν η ποιότητα εκτύπωσης εξακολουθεί να μην έχει βελτιωθεί, τουλάχιστον ένα από τα δύο δοχεία μελανιού ενδέχεται να είναι παλιό ή να έχει καταστραφεί και να πρέπει να αντικατασταθεί. Ανατρέξτε στην ενότητα Αντικατάσταση δοχείου μελανιού Εάν η ποιότητα εκτύπωσης εξακολουθεί να μην σας ικανοποιεί ακόμα και μετά την αντικατάσταση των δοχείων μελανιού, επικοινωνήστε με τον προμηθευτή σας. Για να διατηρήσετε την ποιότητα εκτύπωσης, συνιστάται να εκτυπώνετε λίγες σελίδες τουλάχιστον μία φορά το μήνα.
Αρχή |