| Αρχική σελίδα > Αντικατάσταση δοχείων μελανιού Αντικατάσταση δοχείου μελανιού Χρήση των κουμπιών του πίνακα ελέγχου Χρήση του υπολογιστή σας Μπορείτε να αντικαταστήσετε ένα δοχείο μελανιού χρησιμοποιώντας τα κουμπιά του εκτυπωτή ή χρησιμοποιώντας τον υπολογιστή σας. Για οδηγίες, ανατρέξτε στην αντίστοιχη ενότητα παρακάτω. Χρήση των κουμπιών του πίνακα ελέγχου Για να αντικαταστήσετε ένα δοχείο μελανιού χρησιμοποιώντας τα κουμπιά του πίνακα ελέγχου, ακολουθήστε τα παρακάτω βήματα.
| Σημείωση:
Οι εικόνες δείχνουν την αντικατάσταση του δοχείου μαύρου μελανιού, αλλά οι οδηγίες είναι ίδιες για όλα τα δοχεία.
| Βεβαιωθείτε ότι ο εκτυπωτής είναι ενεργοποιημένος αλλά δεν εκτυπώνει και, στη συνέχεια, ανοίξτε το στήριγμα χαρτιού, το κάλυμμα εκτυπωτή και χαμηλώστε την κασέτα εξόδου.
|  | Σημείωση:
Βεβαιωθείτε ότι η κασέτα CD/DVD δεν έχει τοποθετηθεί στον εκτυπωτή πριν να αντικαταστήσετε την κασέτα μελανιού.
| Βεβαιωθείτε ότι το μήνυμα ink out [τέλος μελανιού] εμφανίζεται στην οθόνη LCD και πατήστε το κουμπί OK. Αυτό το μήνυμα δεν εμφανίζεται όταν υπάρχει ακόμη κάποια ποσότητα μελανιού. Σε αυτή την περίπτωση, πιέστε το κουμπί Setup [Ρύθμιση], επιλέξτε Ink Cartridge Replacement [Αντικατάσταση δοχείου μελανιού] και, στη συνέχεια, πιέστε το κουμπί . Για να βρείτε ποιο δοχείο χρειάζεται αντικατάσταση, ανατρέξτε στην ενότητα Έλεγχος της ποσότητας μελανιού.
| Ακολουθήστε τις οδηγίες στην οθόνη και, στη συνέχεια, πιέστε το κουμπί OK . Η κεφαλή εκτύπωσης μετακινείται στη θέση αντικατάστασης δοχείου μελανιού.
|  | Σημείωση:
Εάν η στάθμη στο δοχείο μελανιού είναι χαμηλή, μπορείτε να το χρησιμοποιήσετε ώσπου να αδειάσει. Για να επιβεβαιώσετε τη στάθμη του μελανιού που απομένει σε κάθε δοχείο, ανατρέξτε σε μία από τις ακόλουθες ενότητες: Ανατρέξτε στην ενότητα Χρήση του EPSON Status Monitor 3 (Windows) Ανατρέξτε στην ενότητα Χρήση του EPSON StatusMonitor (Mac OS X)
|  | Προσοχή:
Μην μετακινείτε την κεφαλή εκτύπωσης με το χέρι, γιατί ενδέχεται να προκληθεί βλάβη στον εκτυπωτή. Να πιέζετε πάντα το κουμπί OK όταν θέλετε να τη μετακινήσετε.
| Βγάλτε το καινούριο δοχείο μελανιού από τη συσκευασία.
|  | Προσοχή:
Προσέξτε να μην σπάσετε τα άγκιστρα που βρίσκονται στο πλάι του δοχείου μελανιού, καθώς το βγάζετε από τη συσκευασία. Μην αφαιρείτε ή σχίζετε την ετικέτα του δοχείου. Διαφορετικά, θα προκληθεί διαρροή μελανιού. Μην αγγίζετε το πράσινο IC chip που υπάρχει στο πλάι του δοχείου. Αυτό μπορεί να καταστρέψει το δοχείο μελανιού. Μην αγγίζετε αυτό το εξάρτημα. Να τοποθετείτε πάντα το δοχείο μελανιού αμέσως μετά την αφαίρεση του παλιού δοχείου. Εάν δεν εγκαταστήσετε αμέσως το δοχείο μελανιού, η κεφαλή εκτύπωσης ενδέχεται να ξεραθεί, με αποτέλεσμα να είναι αδύνατη η εκτύπωση.
| Ανοίξτε το κάλυμμα του δοχείου. Πιέστε τη γλωττίδα που βρίσκεται στο πίσω μέρος του δοχείου μελανιού που θέλετε να αντικαταστήσετε. Αφαιρέστε το δοχείο από τον εκτυπωτή και τοποθετήστε το στα απορρίμματα με τον κατάλληλο τρόπο. Μην αποσυναρμολογήσετε το χρησιμοποιημένο δοχείο και μην προσπαθήσετε να το ξαναγεμίσετε.
| Τοποθετήστε το δοχείο μελανιού στην υποδοχή του δοχείου μελανιού. Κατόπιν, πιέστε το δοχείο μελανιού προς τα κάτω μέχρι να κλειδώσει στη θέση του.
| Όταν τελειώσετε με την αντικατάσταση των δοχείων, κλείστε το κάλυμμα του δοχείου και το κάλυμμα του εκτυπωτή.
| Πιέστε το κουμπί OK.
Ο εκτυπωτής θα μετακινήσει την κεφαλή εκτύπωσης και θα αρχίσει να εφοδιάζει το σύστημα τροφοδοσίας μελανιού. Η διαδικασία αυτή χρειάζεται ενάμιση περίπου λεπτό για να ολοκληρωθεί. Όταν έχει ολοκληρωθεί η διαδικασία πλήρωσης του μελανιού, η κεφαλή εκτύπωσης επιστρέφει στην αρχική της θέση.
|  | Προσοχή:
Κατά την πλήρωση του μελανιού, στην οθόνη LCD εμφανίζεται ο δείκτης προόδου. Ποτέ μην απενεργοποιείτε τον εκτυπωτή πριν να εμφανιστεί το μήνυμα ολοκλήρωσης της διαδικασίας. Εάν το κάνετε, ενδέχεται να μην ολοκληρωθεί η διαδικασία της πλήρωσης μελανιού.
| Όταν εμφανιστεί το μήνυμα Ink cartridge replacement is complete [Η αντικατάσταση του δοχείου μελανιού ολοκληρώθηκε] στην οθόνη LCD, πιέστε το κουμπί OK.
|  | Σημείωση:
Σε περίπτωση που εμφανιστεί σφάλμα τέλους μελανιού, αφού η κεφαλή εκτύπωσης μετακινηθεί στην αρχική της θέση, μπορεί να μην έχει εγκατασταθεί σωστά το δοχείο μελανιού. Επαναλάβετε τα βήματα ξεκινώντας από το 1 και επανεγκαταστήστε το δοχείο μελανιού μέχρι να ασφαλίσει στη θέση του.
Αρχή Χρήση του υπολογιστή σας Μπορείτε να παρακολουθήσετε τα επίπεδα του μελανιού που απομένει από τον υπολογιστή σας και να προβάλετε στην οθόνη οδηγίες για την αντικατάσταση ενός δοχείου που είναι άδειο ή έχει χαμηλή στάθμη. Όταν ένα δοχείο μελανιού περιέχει λίγο μελάνι ή είναι άδειο, κάντε κλικ στο κουμπί How to [Διαδικασίες] του παραθύρου EPSON Status Monitor. Ακολουθήστε τις οδηγίες που εμφανίζονται στην οθόνη για να αντικαταστήσετε το δοχείο. Για περισσότερες πληροφορίες σχετικά με τη χρήση του υπολογιστή σας για την αντικατάσταση των δοχείων μελανιού, ανατρέξτε στην παρακάτω ενότητα. Ανατρέξτε στην ενότητα Χρήση του EPSON Status Monitor 3 (Windows) Ανατρέξτε στην ενότητα Χρήση του EPSON StatusMonitor (Mac OS X) Αρχή |