| Αρχική σελίδα > Bασική εκτύπωση Εκτύπωση σε CD/DVD Προειδοποίηση για εκτύπωση σε CD/DVD Πρόσβαση στο EPSON Print CD Τοποθέτηση του CD/DVD Εκτύπωση σε CD/DVD για Windows Εκτύπωση σε CD/DVD για Mac OS X Με το EPSON Print CD που περιλαμβάνεται στο πακέτο αυτού του εκτυπωτή μπορείτε να δημιουργήσετε ετικέτες CD/DVD. Αφού δημιουργήσετε τα δεδομένα της ετικέτας CD/DVD, μπορείτε να εκτυπώσετε σε CD/DVD 12-cm και CD/DVD 8-cm με αυτόν τον εκτυπωτή. Ακολουθήστε τα βήματα που περιγράφονται παρακάτω για εκτύπωση σε CD/DVD. Κατά την εκτύπωση σε CD/DVD, να έχετε υπόψη τα ακόλουθα: Προειδοποίηση για εκτύπωση σε CD/DVD Χρησιμοποιείτε μόνο CD/DVD που φέρουν την ένδειξη ότι είναι κατάλληλα για εκτύπωση, για παράδειγμα, Printable on the label surface (Εκτυπώσιμο στην επιφάνεια της ετικέτας) ή Printable with ink jet printers (Εκτυπώσιμο με εκτυπωτές ψεκασμού). Για περισσότερες πληροφορίες σχετικά με το χειρισμό CD/DVD και γενικές οδηγίες για την εγγραφή δεδομένων σε ένα CD/DVD, ανατρέξτε στην τεκμηρίωση του CD/DVD σας. Χρησιμοποιείτε χαμηλότερο επίπεδο κορεσμού χρωμάτων με σκοπό τη διασφάλιση της ποιότητας της εκτύπωσης κατά την εκτύπωση σε CD/DVD, σε αντίθεση με το ειδικό χαρτί της Epson. Μην εκτυπώνετε στο CD/DVD πριν να εγγράψετε τα δεδομένα σας σε αυτό. Διαφορετικά, δακτυλικά αποτυπώματα, ακαθαρσίες ή γρατσουνιές ενδέχεται να προκαλέσουν σφάλματα κατά την εγγραφή δεδομένων. Προσπαθήστε να κάνετε δοκιμαστική εκτύπωση σε ένα διαθέσιμο CD/DVD. Η εκτυπωμένη επιφάνεια λεκιάζει εύκολα αμέσως μετά την εκτύπωση. Φροντίζετε να αφήνετε τα CD και DVD να στεγνώσουν εντελώς πριν να τα χρησιμοποιήσετε ή να αγγίξετε την εκτυπωμένη επιφάνεια. Μην αφήνετε το εκτυπωμένο CD/DVD να στεγνώσει σε άμεσο ηλιακό φως. Ανάλογα με τον τύπο του CD/DVD, ενδέχεται να παρουσιαστεί κηλίδωση, ανάλογα με το επίπεδο του κορεσμού χρωμάτων. Εάν η εκτυπωμένη επιφάνεια είναι κολλώδης ακόμη και αφού στεγνώσει, το επίπεδο του κορεσμού χρωμάτων μπορεί να είναι υπερβολικά υψηλό. Σε αυτή την περίπτωση, μειώστε το επίπεδο του κορεσμού χρωμάτων στο EPSON Print CD. Η υγρασία στην επιφάνεια εκτύπωσης μπορεί να προκαλέσει λέκιασμα. Εάν πρόκειται να εκτυπώσετε σε μεγάλη ποσότητα CD/DVD, εκτυπώστε πρώτα σε μερικά διαθέσιμα CD/DVD και ελέγξτε την εκτυπωμένη επιφάνεια μετά την πάροδο 24ώρου. Σε περίπτωση που εκ παραδρομής εκτυπωθεί η κασέτα του CD/DVD ή το εσωτερικό διαφανές τμήμα, σκουπίστε αμέσως το μελάνι. Η επανεκτύπωση στο ίδιο CD/DVD μπορεί να μην βελτιώσει την ποιότητα της εκτύπωσης. Μπορείτε να ρυθμίσετε την εκτυπώσιμη περιοχή ενός CD/DVD χρησιμοποιώντας το EPSON Print CD. Ρυθμίστε την εκτυπώσιμη περιοχή ώστε να αντιστοιχεί με την εκτυπώσιμη περιοχή του CD/DVD στο οποίο εκτυπώνετε. Όταν κάνετε τις ρυθμίσεις, έχετε υπόψη ότι εάν αυτές δεν είναι οι κατάλληλες μπορεί να λεκιαστεί η κασέτα CD/DVD, το CD ή το DVD. Η εκτυπώσιμη περιοχή ενός CD/DVD απεικονίζεται ως ακολούθως.
CD/DVD 12-cm | CD/DVD 8-cm
Αρχή Πρόσβαση στο EPSON Print CD Για Windows Για να αποκτήσετε πρόσβαση στο EPSON Print CD, κάντε διπλό κλικ στο εικονίδιο EPSON Print CD στην επιφάνεια εργασίας σας.
| Σημείωση:
Εάν το εικονίδιο EPSON Print CD δεν εμφανίζεται στην επιφάνεια εργασίας, κάντε κλικ στο μενού Start [Έναρξη], τοποθετήστε το δείκτη ποντικιού στην επιλογή Programs [Προγράμματα] ή στην επιλογή All Programs [Όλα τα προγράμματα] και κατόπιν στην επιλογή EPSON Print CD και, στη συνέχεια, κάντε κλικ στην επιλογή EPSON Print CD.
Για Mac OS X Για να αποκτήσετε πρόσβαση στο EPSON Print CD, κάντε διπλό κλικ στο εικονίδιο Macintosh HD [Σκληρός δίσκος Macintosh] (προεπιλεγμένος σκληρός δίσκος), κατόπιν στο ντοσιέ Applications [Εφαρμογές], στη συνέχεια στο ντοσιέ EPSON Print CD και, τέλος, στο εικονίδιο EPSON Print CD.
| Σημείωση:
Για να μάθετε τον τρόπο χρήσης του EPSON Print CD, μεταβείτε στο μενού Help [Βοήθεια].
Αρχή Τοποθέτηση του CD/DVD Ακολουθήστε τα παρακάτω βήματα για να τοποθετήσετε το CD/DVD σε αυτό τον εκτυπωτή.
| Προσοχή:
Διαβάστε την επόμενη ενότητα πριν να τοποθετήσετε το CD/DVD. Προειδοποίηση για εκτύπωση σε CD/DVD Φροντίστε να τοποθετήσετε το CD/DVD ακολουθώντας τα παρακάτω βήματα. Εάν τοποθετήσετε το CD/DVD με διαφορετικό τρόπο, μπορεί να καταστραφούν τα δεδομένα ή ο εκτυπωτής.
| Σημείωση:
Πριν να εκτυπώσετε σε ένα CD/DVD, πρέπει να καθαρίσετε τον κύλινδρο στο εσωτερικό του εκτυπωτή, τροφοδοτώντας και εξάγοντας κανονικό χαρτί μεγέθους A4.
| Βεβαιωθείτε ότι έχετε ενεργοποιήσει τον εκτυπωτή.
|  | Προσοχή:
Φροντίστε να τοποθετήσετε την κασέτα CD/DVD ενώ ο εκτυπωτής είναι ενεργοποιημένος. Διαφορετικά, μπορεί να μην γίνει αυτόματη προσαρμογή της θέσης εκτύπωσης μετά την τοποθέτηση της κασέτας CD/DVD.
| Ανοίξτε την κασέτα εξόδου και τον οδηγό CD/DVD.
| Τοποθετήστε το CD/DVD στην κασέτα CD/DVD με την επιφάνεια της ετικέτας να είναι στραμμένη προς τα επάνω.
|  | Σημείωση:
Χρησιμοποιείτε ένα CD/DVD τη φορά.
CD/DVD 12-cm | CD/DVD 8-cm
Όταν εκτυπώνετε σε CD/DVD 8-cm, είναι απαραίτητο να χρησιμοποιείτε τον προσαρμογέα 8-cm σε συνδυασμό με την κασέτα CD/DVD. Υπάρχουν τρεις γλωττίδες που εξέχουν από την περίμετρο του προσαρμογέα 8-cm, δύο στρογγυλές γλωττίδες που βρίσκονται η μία απέναντι από την άλλη διαγωνίως και μια μικρή ορθογώνια γλωττίδα. Οι στρογγυλές γλωττίδες αντιστοιχούν στις ημικυκλικές οπές στην κασέτα CD/DVD. Κρατώντας τον προσαρμογέα 8-cm κατά τρόπον ώστε οι ημικυκλικές γλωττίδες να αντιστοιχούν στις ημικυκλικές οπές, τοποθετήστε τον προσαρμογέα 8-cm στην κασέτα CD/DVD, σαν να πρόκειται για CD. Η μεμονωμένη ορθογώνια γλωττίδα πρέπει επίσης να αντιστοιχεί ακριβώς στην οδόντωση που βρίσκεται είτε στην κορυφή είτε στη βάση της κασέτας CD/DVD. Για να αφαιρέσετε τον προσαρμογέα, πιέστε προσεκτικά προς τα επάνω στις στρογγυλές γλωττίδες.
|  | Προσοχή:
Πριν να τοποθετήσετε το CD/DVD, βεβαιωθείτε ότι δεν υπάρχουν ξένα σωματίδια ή ουσίες στην κασέτα CD/DVD, διότι αυτά μπορεί να προκαλέσουν ζημιά στην πλευρά του CD/DVD όπου είναι εγγεγραμμένα τα δεδομένα. Φροντίστε να χρησιμοποιήσετε την κασέτα CD/DVD που παρέχεται με αυτό τον εκτυπωτή. Εάν χρησιμοποιήσετε διαφορετική κασέτα CD/DVD, ενδέχεται να υπάρξει κενό στη θέση εκτύπωσης και να μην εκτελεστεί σωστά η εκτύπωση.
| Αφού τοποθετήσετε το CD/DVD με την εκτυπώσιμη πλευρά στραμμένη προς τα επάνω, σπρώξτε προσεκτικά την κασέτα CD/DVD κατά μήκος της βάσης του οδηγού CD/DVD μέχρι να αντιστοιχιστούν οι ενδείξεις της κασέτας CD/DVD με αυτές του οδηγού CD/DVD.
Αρχή Εκτύπωση σε CD/DVD για Windows Με το EPSON Print CD μπορείτε να εκτυπώσετε εικόνες σε CD/DVD. Οι ακόλουθες οδηγίες περιγράφουν τον τρόπο εκτύπωσης σε CD/DVD με χρήση του EPSON Print CD. Βασικές ρυθμίσεις
| Κάντε κλικ στην εντολή Print [Εκτύπωση] από το μενού File [Αρχείο]. Εμφανίζεται το παράθυρο διαλόγου Print [Εκτύπωση].
| Βεβαιωθείτε ότι ως εκτυπωτή έχετε επιλέξει τον εκτυπωτή σας.
| Επιλέξτε το στοιχείο CD/DVD ή CD/DVD Premium Surface για τη ρύθμιση Media Type [Τύπος μέσου].
| Επιλέξτε το στοιχείο None [Καμία] για τη ρύθμιση Print Confirmation Pattern [Εκτύπωση δείγματος επιβεβαίωσης] και, στη συνέχεια, κάντε κλικ στο στοιχείο Print [Εκτύπωση].
| Σημείωση:
Εάν επιλέξετε CD/DVD Premium Surface για τη ρύθμιση Media Type [Τύπος μέσου] στο παράθυρο διαλόγου Printer Settings [Ρυθμίσεις εκτυπωτή] και χρησιμοποιήσετε CD/DVD υψηλής ποιότητας, μπορείτε να δημιουργήσετε ετικέτες CD/DVD υψηλής ποιότητας. Αφήστε τα CD και τα DVD να στεγνώσουν εντελώς πριν να τα χρησιμοποιήσετε ή να αγγίξετε την εκτυπωμένη επιφάνεια. Τα CD και DVD που εκτυπώνονται με χρήση της επιλογής CD/DVD Premium Surface για τη ρύθμιση Media Type [Τύπος μέσου] αργούν περισσότερο να στεγνώσουν σε σχέση με αυτά που εκτυπώνονται με χρήση της επιλογής CD/DVD για την ίδια ρύθμιση. Αφήστε τα CD και τα DVD που εκτυπώθηκαν με χρήση της ρύθμισης CD/DVD Premium Surface να στεγνώσουν για 24 ώρες. Εάν δεν ευθυγραμμιστεί σωστά η θέση εκτύπωσης, προσαρμόστε την χρησιμοποιώντας το EPSON Print CD. Για λεπτομέρειες, ανατρέξτε στη Βοήθεια του EPSON Print CD. Εάν το μελάνι λεκιάσει, προσαρμόστε τον κορεσμό χρωμάτων. Για λεπτομέρειες, ανατρέξτε στη Βοήθεια του EPSON Print CD. Αφού ολοκληρώσετε την εκτύπωση σε CD/DVD, αφαιρέστε την κασέτα CD/DVD και κλείστε τον οδηγό CD/DVD.
Ρυθμίσεις για προχωρημένους Μπορείτε να κάνετε περισσότερο σύνθετες ρυθμίσεις χρησιμοποιώντας το πρόγραμμα οδήγησης εκτυπωτή.
| Κάντε κλικ στην εντολή Print [Εκτύπωση] από το μενού File [Αρχείο]. Εμφανίζεται το παράθυρο διαλόγου Print [Εκτύπωση].
| Κάντε κλικ στο κουμπί Manual Print [Μη αυτόματη εκτύπωση].
| Βεβαιωθείτε ότι έχετε επιλέξει τον εκτυπωτή σας για τη ρύθμιση Name [Όνομα].
| Επιλέξτε το στοιχείο A4 για τη ρύθμιση Size [Μέγεθος].
| Επιλέξτε το στοιχείο CD/DVD για τη ρύθμιση Source [Τροφοδοσία].
| Επιλέξτε το στοιχείο Portrait [Κατακόρυφος] για τη ρύθμιση Orientation [Προσανατολισμός].
| Κάντε κλικ στο στοιχείο Properties [Ιδιότητες] για να αποκτήσετε πρόσβαση στο πρόγραμμα οδήγησης εκτυπωτή.
| Επιλέξτε το στοιχείο CD/DVD ή CD/DVD Premium Surface για τη ρύθμιση Type [Τύπος].
| Ορίστε τις υπόλοιπες ρυθμίσεις ώστε να ανταποκρίνονται στις ανάγκες σας.
| Κάντε κλικ στο κουμπί OK για να κλείσετε το πρόγραμμα οδήγησης του εκτυπωτή.
| Κάντε κλικ στο κουμπί OK για να εκτυπώσετε τα δεδομένα.
Αρχή Εκτύπωση σε CD/DVD για Mac OS X Βασικές ρυθμίσεις
| Επιλέξτε την εντολή Print [Εκτύπωση] από το μενού File [Αρχείο]. Εμφανίζεται το πλαίσιο διαλόγου Print [Εκτύπωση].
| Κάντε κλικ στο κουμπί Select Printer [Επιλογή εκτυπωτή].
| Επιλέξτε τον εκτυπωτή σας από τη λίστα εκτυπωτών.
| Επιλέξτε το στοιχείο CD/DVD ή CD/DVD Premium Surface για τη ρύθμιση Media Type [Τύπος μέσου].
| Φροντίστε να επιλέξετε το στοιχείο None [Κανένας] για τη ρύθμιση Test Print Pattern [Έλεγχος δείγματος εκτύπωσης] και κάντε κλικ στο στοιχείο Print [Εκτύπωση].
| Σημείωση:
Εάν επιλέξετε CD/DVD Premium Surface για τη ρύθμιση Media Type [Τύπος μέσου] στο πλαίσιο διαλόγου Print [Εκτύπωση] και χρησιμοποιήσετε CD/DVD υψηλής ποιότητας, μπορείτε να δημιουργήσετε ετικέτες CD/DVD υψηλής ποιότητας. Αφήστε τα CD και τα DVD να στεγνώσουν εντελώς πριν να τα χρησιμοποιήσετε ή να αγγίξετε την εκτυπωμένη επιφάνεια. Τα CD και DVD που εκτυπώνονται με χρήση της επιλογής CD/DVD Premium Surface για τη ρύθμιση Media Type [Τύπος μέσου] αργούν περισσότερο να στεγνώσουν σε σχέση με αυτά που εκτυπώνονται με χρήση της επιλογής CD/DVD για την ίδια ρύθμιση. Αφήστε τα CD και τα DVD που εκτυπώθηκαν με χρήση της ρύθμισης CD/DVD Premium Surface να στεγνώσουν για 24 ώρες. Εάν η θέση εκτύπωσης δεν είναι σωστά ευθυγραμμισμένη, προσαρμόστε την χρησιμοποιώντας το EPSON Print CD. Για λεπτομέρειες, ανατρέξτε στη Βοήθεια του EPSON Print CD. Εάν το μελάνι λεκιάσει, προσαρμόστε τον κορεσμό χρωμάτων. Για λεπτομέρειες, ανατρέξτε στη Βοήθεια του EPSON Print CD. Αφού ολοκληρώσετε την εκτύπωση σε CD/DVD, αφαιρέστε την κασέτα CD/DVD και κλείστε τον οδηγό CD/DVD.
Ρυθμίσεις για προχωρημένους Μπορείτε να κάνετε περισσότερο σύνθετες ρυθμίσεις χρησιμοποιώντας τον οδηγό εκτυπωτή.
| Κάντε κλικ στην εντολή Print [Εκτύπωση] από το μενού File [Αρχείο]. Εμφανίζεται το πλαίσιο διαλόγου Print [Εκτύπωση].
| Κάντε κλικ στο κουμπί Select Printer [Επιλογή εκτυπωτή].
| Επιλέξτε τον εκτυπωτή σας από τη λίστα εκτυπωτών.
| Κάντε κλικ στο κουμπί Manual Print [Μη αυτόματη εκτύπωση] για να αποκτήσετε πρόσβαση στο πλαίσιο διαλόγου Page Setup [Ρύθμιση Σελίδας].
| Εμφανίζεται το ακόλουθο πλαίσιο διαλόγου. Κάντε κλικ στο OK.
| Βεβαιωθείτε ότι έχετε επιλέξει τον εκτυπωτή σας για τη ρύθμιση Format [Μορφοποίηση].
| Επιλέξτε το στοιχείο A4 για τη ρύθμιση Paper Size [Μέγεθος χαρτιού].
| Επιλέξτε το στοιχείο Portrait [Κατακόρυφος] για τη ρύθμιση Orientation [Προσανατολισμός].
| Κάντε κλικ στο κουμπί OK για να αποκτήσετε πρόσβαση στο πλαίσιο διαλόγου Print [Εκτύπωση].
| Βεβαιωθείτε ότι έχετε επιλέξει τον εκτυπωτή σας για τη ρύθμιση Printer [Εκτυπωτής].
| Επιλέξτε το στοιχείο Print Settings [Ρυθμίσεις εκτύπωσης].
| Επιλέξτε το στοιχείο CD/DVD ή CD/DVD Premium Surface για τη ρύθμιση Media Type [Τύπος μέσου].
| Ορίστε τις υπόλοιπες ρυθμίσεις ώστε να ανταποκρίνονται στις ανάγκες σας και κάντε κλικ στο στοιχείο Print [Εκτύπωση].
Αρχή |