| Αρχική σελίδα > Χρήση κάρτας μνήμης στον εκτυπωτή Αντιγραφή από κάρτα μνήμης Προφυλάξεις αντιγραφής από κάρτα μνήμης Υποστηριζόμενες κάρτες μνήμης Απαιτήσεις αρχείων φωτογραφίας Τοποθέτηση κάρτας μνήμης Αντιγραφή αρχείων φωτογραφίας στον υπολογιστή σας Αποθήκευση αρχείων φωτογραφίας σε κάρτα μνήμης Προφυλάξεις αντιγραφής από κάρτα μνήμης Έχετε τα ακόλουθα υπόψη όταν αντιγράφετε φωτογραφίες μεταξύ της κάρτας μνήμης και του υπολογιστή: Διαβάστε την τεκμηρίωση που συνόδευε την κάρτα μνήμης καθώς και του προσαρμογέα που μπορεί να χρησιμοποιείτε, για τυχόν γενικές οδηγίες χρήσης. Μην εξάγετε την κάρτα μνήμης σας, ούτε να απενεργοποιείτε τον εκτυπωτή ενώ αναβοσβήνει η λυχνία της κάρτας μνήμης, διότι μπορεί να χάσετε δεδομένα. Βεβαιωθείτε ότι η κάρτα μνήμης δεν έχει προστασία εγγραφής. Πολλές κάρτες μνήμης έχουν διακόπτη ή σφράγισμα προστασίας εγγραφής. Μην αντιγράφετε φωτογραφίες σε κάρτα μνήμης ενώ εκτυπώνετε από αυτήν. Η οθόνη του εκτυπωτή δεν ενημερώνεται σε ό,τι αφορά πληροφορίες σχετικά με την κάρτα μνήμης σας, αφού αντιγράψετε φωτογραφίες σε αυτήν ή διαγράψετε φωτογραφίες από αυτήν. Για να ενημερώσετε τις εμφανιζόμενες πληροφορίες, περιμένετε μέχρι να σταματήσει να αναβοσβήνει η λυχνία της κάρτας μνήμης και, στη συνέχεια, εξάγετε και τοποθετήστε ξανά την κάρτα μνήμης. Όταν χρησιμοποιείτε το EPSON File Manager για πρόσβαση σε φωτογραφίες που βρίσκονται στην κάρτα μνήμης, μην αφαιρείτε την κάρτα μνήμης μέχρι να κλείσετε το File Manager. Αρχή Υποστηριζόμενες κάρτες μνήμης Με τον εκτυπωτή σας μπορείτε να χρησιμοποιήσετε τους ακόλουθους τύπους καρτών μνήμης:
CompactFlash | MagicGate Memory Stick
Memory Stick | Memory Stick PRO
Memory Stick Duo* | Microdrive
MultiMediaCard | SD Card
SmartMedia | miniSD Card*
xD-Picture Card | Memory Stick PRO Duo*
MagicGate Memory Stick Duo* | xD-Picture Card Type M
* Απαιτείται προσαρμογέας.
| Σημείωση:
Ανατρέξτε στα ακόλουθα για τις προδιαγραφές των καρτών μνήμης που μπορούν να χρησιμοποιηθούν με τον εκτυπωτή Υποδοχές καρτών μνήμης
Αρχή Απαιτήσεις αρχείων φωτογραφίας Ο εκτυπωτής σας υποστηρίζει αρχεία εικόνων που ικανοποιούν τις ακόλουθες απαιτήσεις:
Σύστημα αρχείων ψηφιακής φωτογραφικής μηχανής | Συμβατό με DCF (Κανόνας σχεδιασμού για σύστημα Αρχείων φωτογραφικής μηχανής)
Μορφή αρχείων | Αρχεία μορφής JPEG ή TIFF που έχουν ληφθεί με ψηφιακή φωτογραφική μηχανή συμβατή με DCF Υποστηρίζει Exif Έκδοση 2.1/2.2/2.21
Μέγεθος εικόνας | 80 × 80 εικονοστοιχεία έως 9200 × 9200 εικονοστοιχεία
Αριθμός αρχείων | Έως 999
| Σημείωση:
Ονόματα αρχείων που περιέχουν χαρακτήρες διπλού byte δεν υποστηρίζονται όταν γίνεται εκτύπωση απευθείας από κάρτα μνήμης.
Αρχή Τοποθέτηση κάρτας μνήμης
| Ενεργοποιήστε τον εκτυπωτή.
| Ανοίξτε το κάλυμμα της υποδοχής της κάρτας μνήμης.
| Εάν τοποθετείτε κάρτα Memory Stick Duo, Memory Stick PRO Duo, miniSD Card ή MagicGate Memory Stick Duo, τοποθετήστε την κάρτα στον προσαρμογέα της.
| Τοποθετήστε την κάρτα μνήμης με την κορυφή να είναι στραμμένη προς τη δεξιά πλευρά του εκτυπωτή, όπως φαίνεται στις παρακάτω εικόνες. Στη συνέχεια, κλείστε το κάλυμμα της υποδοχής της κάρτας μνήμης.
Compact Flash/Microdrive | Memory Stick/ Memory Stick PRO/ MagicGate Memory Stick/ Memory Stick Duo/ MultiMediaCard/ SD Card/ miniSD Card/ Memory Stick PRO Duo/ MagicGate memory Stick Duo | SmartMedia/ xD-Picture Card/ xD-Picture Card Type M
| Προσοχή:
Τοποθετήστε την κάρτα μνήμης μόνο όπως φαίνεται παραπάνω, διαφορετικά μπορεί να προκληθεί ζημιά στον εκτυπωτή, την κάρτα μνήμης ή και στα δύο. Εάν τοποθετήσετε εσφαλμένα μια κάρτα, στην οθόνη σας εμφανίζεται ένα μήνυμα σφάλματος. Κάντε κλικ στο στοιχείο Cancel [Άκυρο] και, στη συνέχεια, αφαιρέστε την κάρτα μνήμης και τοποθετήστε την σωστά. Τοποθετείτε μία κάρτα μνήμης τη φορά. Εξάγετε την κάρτα μνήμης πριν να τοποθετήσετε άλλη. Κλείνετε πάντα το κάλυμμα της υποδοχής της κάρτας μνήμης για να προστατεύσετε την κάρτα μνήμης από το στατικό ηλεκτρισμό. Εάν αγγίξετε την τοποθετημένη κάρτα μνήμης, μπορεί να προκληθεί δυσλειτουργία του εκτυπωτή.
| Σημείωση:
Αφού τοποθετήσετε μια κάρτα μνήμης, εμφανίζεται το μήνυμα A memory card has been inserted. Counting images. [Έχει τοποθετηθεί κάρτα μνήμης. Απαρίθμηση εικόνων.] στην οθόνη του εκτυπωτή.
Αρχή Αντιγραφή αρχείων φωτογραφίας στον υπολογιστή σας
| Βεβαιωθείτε ότι έχετε ενεργοποιήσει τον εκτυπωτή σας και ότι έχετε τοποθετήσει μια κάρτα μνήμης.
| Windows XP: Κάντε κλικ στο μενού Start [Έναρξη] και επιλέξτε το στοιχείο My Computer [Ο Υπολογιστής μου].
Windows Me, 2000 ή 98: Κάντε διπλό κλικ στο εικονίδιο My Computer [Ο Υπολογιστής μου] στην επιφάνεια εργασίας.
| Κάντε διπλό κλικ στο εικονίδιο αφαιρούμενου δίσκου και, στη συνέχεια, επιλέξτε το φάκελο στον οποίο είναι αποθηκευμένα τα αρχεία φωτογραφιών.
|  | Σημείωση:
Εάν έχετε ορίσει ετικέτα όγκου, αυτή εμφανίζεται ως το όνομα της μονάδας. Εάν δεν έχετε ορίσει την ετικέτα όγκου, στα Windows XP εμφανίζεται η ένδειξη removable disk [αφαιρούμενος δίσκος] ως το όνομα της μονάδας.
| Επιλέξτε τα αρχεία φωτογραφίας που θέλετε να αντιγράψετε και σύρετέ τα σε ένα φάκελο στον σκληρό δίσκο του υπολογιστή σας.
Αρχή Αποθήκευση αρχείων φωτογραφίας σε κάρτα μνήμης Πριν να τοποθετήσετε την κάρτα μνήμης, φροντίστε να ρυθμίσετε το διακόπτη ή το σφράγισμα προστασίας εγγραφής κατά τρόπον ώστε να επιτρέπεται η εγγραφή στην κάρτα μνήμης.
| Σημείωση:
Αφού αντιγράψετε μια φωτογραφία σε μια κάρτα μνήμης από υπολογιστή Macintosh, μια παλαιότερη ψηφιακή φωτογραφική μηχανή μπορεί να μην έχει τη δυνατότητα να αναγνώσει την κάρτα μνήμης.
| Βεβαιωθείτε ότι έχετε ενεργοποιήσει τον εκτυπωτή και έχετε τοποθετήσει την κάρτα μνήμης.
| Windows XP: Κάντε κλικ στο μενο Start [Έναρξη] και επιλέξτε το στοιχείο My Computer [Ο Υπολογιστής μου].
Windows Me, 2000 ή 98: Κάντε διπλό κλικ στο εικονίδιο My Computer [Ο Υπολογιστής μου] στην επιφάνεια εργασίας.
| Κάντε διπλό κλικ στο εικονίδιο αφαιρούμενου δίσκου και, στη συνέχεια, επιλέξτε το φάκελο στον οποίο θέλετε να αποθηκεύσετε τα αρχεία φωτογραφιών.
|  | Σημείωση:
Εάν έχετε ορίσει ετικέτα όγκου, αυτή εμφανίζεται ως το όνομα της μονάδας. Εάν δεν έχετε ορίσει την ετικέτα όγκου, στα Windows XP εμφανίζεται η ένδειξη removable disk [αφαιρούμενος δίσκος] ως το όνομα της μονάδας.
| Επιλέξτε το φάκελο στον σκληρό δίσκο του υπολογιστή σας που περιέχει τα αρχεία φωτογραφιών που θέλετε να εκτυπώσετε. Στη συνέχεια, επιλέξτε τα αρχεία φωτογραφιών και σύρετέ τα στο φάκελο στην κάρτα μνήμης.
|  | Σημείωση:
Ο αριθμός των φωτογραφιών που εμφανίζεται στον εκτυπωτή δεν αλλάζει όταν αντιγράφετε φωτογραφίες στην τοποθετημένη κάρτα μνήμης. Αφαιρέστε και τοποθετήστε ξανά την κάρτα μνήμης για να προβάλετε τον πραγματικό αριθμό των φωτογραφιών.
Αρχή |