| Αρχική σελίδα > Συντήρηση του εκτυπωτή σας Καθαρισμός του εκτυπωτή Για να διατηρείτε τον εκτυπωτή σας στη βέλτιστη δυνατή κατάσταση, καθαρίζετέ τον αρκετές φορές το χρόνο, σύμφωνα με τις παρακάτω οδηγίες:
| Αποσυνδέστε το καλώδιο του εκτυπωτή από την πρίζα.
| Αφαιρέστε τυχόν χαρτιά από την τροφοδοσία φύλλων.
| Με μια μαλακή βούρτσα, καθαρίστε όλη τη σκόνη από την τροφοδοσία φύλλων.
| Εάν το εξωτερικό κάλυμμα ή το εσωτερικό της τροφοδοσίας φύλλων είναι βρώμικα, σκουπίστε τα με ένα μαλακό, καθαρό πανί, το οποίο θα έχετε υγράνει σε ένα μαλακό απορρυπαντικό. Κρατήστε κλειστό το κάλυμμα του εκτυπωτή, για να μην μπει νερό στο εσωτερικό του.
| Αν πέσει τυχαία μελάνι στο εσωτερικό του εκτυπωτή, σκουπίστε το με ένα υγρό πανί.
Αν έχει διαρρεύσει μελάνι στο εσωτερικό του εκτυπωτή, σκουπίστε το με ένα μαλακό, καθαρό πανί.
| Προειδοποίηση:
Προσέξτε να μην αγγίξετε τα γρανάζια ή τους κυλίνδρους στο εσωτερικό του εκτυπωτή.
| Προσοχή:
Μην λιπαίνετε τα μεταλλικά μέρη κάτω από το μηχανισμό επαναφοράς της κεφαλής εκτύπωσης. Μην χρησιμοποιείτε ποτέ οινόπνευμα ή διαλυτικό για να καθαρίσετε τον εκτυπωτή. Αυτά τα υλικά μπορεί να καταστρέψουν τα στοιχεία και το περίβλημα του εκτυπωτή. Προσέξτε να μην πέσει νερό στο μηχανισμό του εκτυπωτή ή στα ηλεκτρονικά στοιχεία του. Μην χρησιμοποιείτε σκληρή ή τραχιά βούρτσα. Μην ψεκάζετε το εσωτερικό του εκτυπωτή με λιπαντικά. Αν το λάδι δεν είναι κατάλληλο, μπορεί να καταστρέψει το μηχανισμό. Επικοινωνήστε με τον προμηθευτή σας ή με εξειδικευμένο προσωπικό, αν απαιτείται λίπανση.