| Αρχική σελίδα > Χρήση του λογισμικού σας Επισκόπηση του προγράμματος οδήγησης εκτυπωτή και του Status Monitor Πρόσβαση στο πρόγραμμα οδήγησης εκτυπωτή για Windows Πρόσβαση στον οδηγό εκτυπωτή για Mac OS X Το πρόγραμμα οδήγησης του εκτυπωτή σάς επιτρέπει να επιλέξετε από μια μεγάλη ποικιλία ρυθμίσεων, ώστε να έχετε τα καλύτερα αποτελέσματα εκτύπωσης. Το Status Monitor και τα βοηθητικά προγράμματα του εκτυπωτή σάς επιτρέπουν να ελέγχετε τον εκτυπωτή και να τον διατηρείτε σε άριστη κατάσταση λειτουργίας. Πρόσβαση στο πρόγραμμα οδήγησης εκτυπωτή για Windows Μπορείτε να έχετε πρόσβαση στο πρόγραμμα οδήγησης εκτυπωτή από τις περισσότερες εφαρμογές των Windows, από το μενού Start [Έναρξη] των Windows ή από τη γραμμή εργασιών. Για να κάνετε ρυθμίσεις που θα ισχύουν μόνο για την εφαρμογή που χρησιμοποιείτε, μεταβείτε στο πρόγραμμα οδήγησης εκτυπωτή από τη συγκεκριμένη εφαρμογή. Για να κάνετε ρυθμίσεις που θα ισχύουν για όλες τις εφαρμογές των Windows, μεταβείτε στο πρόγραμμα οδήγησης εκτυπωτή από το μενού Start [Έναρξη] ή από τη γραμμή εργασιών. Ανατρέξτε στις ακόλουθες ενότητες για πρόσβαση στο πρόγραμμα οδήγησης εκτυπωτή. Από εφαρμογές των Windows
| Κάντε κλικ στην εντολή Print [Εκτύπωση] ή Print Setup [Παράμετροι εκτύπωσης] από το μενού File [Αρχείο].
| Στο παράθυρο που εμφανίζεται, κάντε κλικ στα κουμπιά Printer [Εκτυπωτής], Setup [Διαμόρφωση], Options [Επιλογές], Preferences [Προτιμήσεις] ή Properties [Ιδιότητες]. (Ανάλογα με την εφαρμογή σας, ίσως χρειαστεί να κάνετε κλικ σε ένα από αυτά τα κουμπιά ή σε ένα συνδυασμό αυτών των κουμπιών.)
Από το μενού Start [Έναρξη]
| Windows XP: Κάντε κλικ στο μενού Start [Έναρξη], στην επιλογή Control Panel [Πίνακας Ελέγχου] και κατόπιν στο εικονίδιο Printers and Faxes [Εκτυπωτές και φαξ]. (Εάν το Control Panel [Πίνακας Ελέγχου] είναι σε προβολή Category [Κατηγορία], κάντε κλικ στο εικονίδιο Printers and Other Hardware [Εκτυπωτές και άλλο υλικό] και κατόπιν κάντε κλικ στο εικονίδιο Printers and Faxes [Εκτυπωτές και φαξ].)
Windows Me, 98 και 2000: Κάντε κλικ στο μενού Start [Έναρξη], τοποθετήστε το δείκτη του ποντικιού στην επιλογή Settings [Ρυθμίσεις] και, στη συνέχεια, κάντε κλικ στην επιλογή Printers [Εκτυπωτές].
| Windows XP και 2000: Επιλέξτε τον εκτυπωτή και, στη συνέχεια, κάντε κλικ στην εντολή Printing Preferences [Προτιμήσεις εκτύπωσης] από το μενού File [Αρχείο].
Windows Me και 98: Επιλέξτε τον εκτυπωτή, και, στη συνέχεια, κάντε κλικ στην εντολή Properties [Ιδιότητες] από το μενού File [Αρχείο]. Από τη γραμμή εργασιών Κάντε δεξιό κλικ στο εικονίδιο του εκτυπωτή στη γραμμή εργασιών και, στη συνέχεια, επιλέξτε Printer Settings [Ρυθμίσεις εκτυπωτή]. Αρχή Πρόσβαση στον οδηγό εκτυπωτή για Mac OS X Ο παρακάτω πίνακας περιγράφει τον τρόπο πρόσβασης στα πλαίσια διαλόγου του οδηγού του εκτυπωτή.
Πλαίσιο διαλόγου | Τρόπος πρόσβασης
Page Setup [Ρύθμιση Σελίδας] | Κάντε κλικ στην εντολή Page Setup [Ρύθμιση Σελίδας] από το μενού File [Αρχείο] της εφαρμογής σας.
Print [Εκτύπωση] | Κάντε κλικ στην εντολή Print [Εκτύπωση] από το μενού File [Αρχείο] της εφαρμογής σας.
EPSON Printer Utility [Βοηθητικό πρόγραμμα εκτυπωτή EPSON] | Μπορείτε να αποκτήσετε πρόσβαση σε αυτό το λογισμικό με τους ακόλουθους δύο τρόπους: Κάντε διπλό κλικ στο εικονίδιο EPSON Printer Utility [Βοηθητικό πρόγραμμα εκτυπωτή EPSON] στο ντοσιέ Applications [Εφαρμογές] στο σκληρό δίσκο του Macintosh. Επιλέξτε τον εκτυπωτή από το Printer List [Λίστα εκτυπωτών] και κατόπιν κάντε κλικ στο κουμπί OK. Ανοίξτε το ντοσιέ Applications [Εφαρμογές] από το σκληρό σας δίσκο, κατόπιν ανοίξτε το ντοσιέ Utilities [Βοηθήματα] και κάντε διπλό κλικ στο εικονίδιο Print Center [Κέντρο εκτυπώσεων] ή Printer Setup Utility [Βοηθητικό πρόγραμμα εγκατάστασης εκτυπωτή]. Επιλέξτε τον κατάλληλο εκτυπωτή από τη λίστα και κατόπιν κάντε κλικ στο κουμπί Configure [Ρύθμιση] ή Utility [Βοήθημα].
Αρχή |